Ruben Gabrielsen
Lunan Ruben Gabrielsen (født den 10. marts 1992) er en norsk professionel fodboldspiller (midterforsvarer), der spiller for den amerikanske MLS-klub Austin FC. Han har tidligere spillet for bl.a. den franske Ligue 2-klub Toulouse FC. Han var i 2021 udlejet til den danske superligaklub F.C. København.

Karriere

Tidlig karriere 
Han begyndte sin karriere i Kapp IF, hvorefter han skiftede til FK Toten og senere til SK Gjøvik-Lyn. Efter en halv sæson på Lillestrøm, hvor han spillede for deres B-hold i 2. division.

Lillestrøm 
Den 4. april 2009 blev Gabrielsen den yngste spillere for Lillestrøm til at debutere i Eliteserien i en kamp mod Aalesunds FK i en alder af 17 år og 25 dage.

Molde 
I juli 2014 skiftede Gabrielsen til Molde FK på en 2½-årig kontrakt. Han fik debut den 31. juli 2014 i første kamp i den tredje kvalifikationsrunde til UEFA Europa League mod Zorya Luhansk. Han vandt "the double" med Molde i 2014 sæsonen efter Molde vandt både Tippeligaen og den norske pokalturnering. Han forlængede med Molde i februar 2017 til udløb af 2019-sæsonen. I 2017 blev Gabrielsen anfører for Molde, hvor han forblev indtil kontrakt udløb.

Toulouse 
Den 23. december 2019 indgik Gabrielsen en treårig aftale med Toulouse FC.

FCK 
Den 31. august 2021 blev det offentliggjort, at Toulouse FC havde indgået en lejekontrakt med FCK for perioden frem til udgangen af 2021. 

Gabrielsens ophold i F.C. København blev dog ikke den store succes, og ved lejeaftalens udløb vendte han tilbage til Toulouse, hvor hans kontrakt i januar 2022 blev ophævet samtidig med, at han indgik nu kontrakt med amerikanske Austin FC.

Ruben Gabrielsen blev noteret for syv kampe for F.C. København i alle turneringer.

Austin FC 
Gabrielsen skrev i januar 2022 en to-årig kontrakt med Austin FC med en option for klubben på forlængelse i et år.

Landshold 
Gabrielsen er født i Norge som søn af en mor fra Cameroon og en norsk far. Gabrielsen blev udtaget til en venskabskamp for  med  i juni 2016.

Referencer 

Fodboldspillere fra FC København
Fodboldspillere fra Toulouse FC
Fodboldspillere fra Molde FK
Fodboldspillere fra Lillestrøm SK